फिल्म फाइटर के लिए कर रहे तैयारी, फैंस बोले- तो ये है आपके यंग दिखने का राज
Bollywood Actor Anil Kapoor Workout Video - 66 साल के अनिल कपूर बॉलीवुड इंडस्ट्री के सबसे फिट एक्टर्स में से एक हैं। कुछ दिन पहले ही अनिल ऑक्सीजन मास्क लगाकर ट्रेडमिल पर दौड़ते नजर आए थे।
66 साल के अनिल कपूर बॉलीवुड इंडस्ट्री के सबसे फिट एक्टर्स में से एक हैं। कुछ दिन पहले ही अनिल ऑक्सीजन मास्क लगाकर ट्रेडमिल पर दौड़ते नजर आए थे। वहीं अब वो माइनस 110 डिग्री में वर्कआउट करते दिखे, जिसका एक वीडियो उन्होंने अपने सोशल मीडिया अकाउंट पर शेयर किया है।
अनिल का वर्कआउट वीडियो 
अनिल कपूर ने अपने इंस्टाग्राम पर -110 डिग्री पर शर्टलेस वर्कआउट करते हुए दो वीडियो शेयर किए हैं। वीडियो में उन्हें शॉर्ट्स, मास्क और विंटर गियर पहने क्रायोथेरेपी करते हुए देखा गया। एक्टर ने वीडियो शेयर कर कैप्शन में लिखा, '40 में नॉटी का टाइम आ गया है। ये 60 में सेक्सी होने का समय है। फाइटर मोड ऑन है'।
कपिल शर्मा ने किया कमेंट 
अनिल के इस वीडियो पर कॉमेडियन और एक्टर कपिल शर्मा ने कमेंट कर लिखा, 'वाह, मुझे भी करना है।' एक यूजर ने कमेंट कर लिखा, 'ये है आपके जवान दिखने का राज'। वहीं दूसरे यूजर ने अनिल की वाइफ सुनीता कपूर को टैग करते हुए लिखा, 'प्लीज उन्हें कंट्रोल करो'।
ऑक्सीजन मास्क लगाकर किया वर्कआउट
इससे पहले अनिल ने सोशल मीडिया पर एक और वर्कआउट वीडियो शेयर किया था, जिसमें वह ऑक्सीजन मास्क लगाकर ट्रेडमिल पर वर्कआउट करते नजर आए। उन्होंने फाइटर मोड ऑन लिखकर ये वीडियो शेयर किया था। जिसे देखने के बाद लोगो ने उनके फिटनेस की सराहना की थी की।
अनिल कपूर का वर्कफ्रंट 
अनिल कपूर की फिल्मों की बात करें तो उन्हें आखिरी बार द नाइट मैनेजर में देखा गया था, जिसमें आदित्य रॉय कपूर और शोबिता धुलिपाला मुख्य भूमिका में नजर आए थे। वहीं अब वह जल्द ही सिद्धार्थ आनंद की फिल्म फाइटर में नजर आएंगे। इसमें ऋतिक रोशन और दीपिका पादुकोण लीड रोल में हैं।
इसके अलावा अनिल कपूर संदीप रेड्डी वंगा की फिल्म ‘एनिमल’ में रणबीर कपूर, रश्मिका मंदाना और बॉबी देओल के साथ नजर आएंगे।